1. melléklet a 91/2024. (III.28) önkormányzati határozathoz

**SPORTPÁLYÁZATI FELHÍVÁS**

**2024.**



**Balatonalmádi Város Önkormányzatának Képviselő-testülete**

**pályázatot hirdet**

**a sport céljára 2024. évben rendelkezésre álló támogatás elnyerésére**

**Pályázhatnak:**

A pályázaton azon bírósági nyilvántartásba vett sportegyesületek, diáksport egyesületek, Diáksport Bizottságok és civil egyesületek vehetnek részt,

* akik a város tanuló ifjúsága és felnőtt lakossága számára sportrendezvényeket kívánnak rendezni;
* akiknek Balatonalmádiban működő szabadidősport-szakosztálya működésének fenntartásához megfelelő anyagi eszköz nem áll rendelkezésre,
* akiknek egyéni sportolója vagy diákcsapata kiemelkedő eredményt ért el, és szervezetüknek a nagy jelentőséggel bíró sporteseményeken való szerepeltetéséhez megfelelő anyagi eszköz nem áll rendelkezésre,
* szervezetükben és működésükben is pártoktól független, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvénynek megfelelő civil szervezetek, illetve a Polgári Törvénykönyv alapján létrehozott alapítványok, melyek bírósági nyilvántartásba vételük szerint Balatonalmádi székhellyel működő szervezetek, valamint országos, térségi illetve vármegyei székhelyű szervezet Balatonalmádi tagszervezete, és

Balatonalmádi bejelentett lakcímmel rendelkező magánszemélyek.

**Támogatási célok:**

**A) Sportrendezvény** 1.500.000 Ft pályázható összeggel

A sportrendezvényekre beadott pályázatoknál a szakmai anyagok beszerzéséhez (oklevelek, érmek, serlegek), valamint sportlétesítmények bérleti díjához, versenybírói költségekhez járul hozzá a Képviselő-testület. A pályázóknak minden egyes rendezvényről pályázati anyagot kell készíteni. Az Önkormányzat legfeljebb az igazolt költségek 75%-a erejéig támogatja a rendezvényt.

**B) Szabadidő sport** 5.000.000 Ft pályázható összeggel

A szabadidősport szakosztályok működési költségeihez (pályafenntartás, terembérlet, működési célú sportfelszerelés, eszközök, versenybírói díj, nevezési díj, szállásköltség) legfeljebb a szakosztály éves költségvetésének 75%-a erejéig nyújt támogatást az Önkormányzat.

**C) Egyéni sportoló** 500.000 Ft pályázható összeggel

A kiemelkedő eredményt produkáló sportoló vagy diákcsapat támogatásánál a megyei, körzeti bajnokságról, versenyről magasabb bajnokságra, versenyre feljutott versenyzők versenyeztetési költségeihez (nevezési díj, szállásköltség,) járul hozzá a Képviselő-testület legfeljebb az összköltségvetés 75%-a erejéig.

Az eszközök, felszerelések esetében az 1 évben túl elhasználódó eszközök, felszerelések kiadásai nem számolhatóak el.

**A pályázat benyújtásának feltételei:**

A pályázatokat 1 példányban, nyomtatott formában a Képviselő-testületnek címezve, a Balatonalmádi Közös Önkormányzati Hivatal (8220 Balatonalmádi, Széchenyi sétány 1.) címére kell eljuttatni, postai úton vagy személyesen.

A postai úton benyújtott pályázatoknak 2024. április 12. napján 16.00 óráig meg kell érkeznie

A borítékra írják rá: **"Sport Pályázat 2024".** Abban az esetben, ha egy pályázó több kategóriában is pályázik, minden pályázatot külön űrlapon kell benyújtani.

Pályázati űrlap beszerezhető az Önkormányzati Hivatal portáján és titkárságán, letölthető a [www.balatonalmadi.hu](http://www.veszprem.hu/) honlapról a Pályázatok menüpont alól.

**A pályázónak rendelkeznie kell a pályázat tárgyára vonatkozó költségvetés 25%-ával. (saját forrás)**

Egy pályázó több kategóriában is nyújthat be pályázatot.

**Hiánypótlás:**

Hiánypótlásra a pályáztató értesítése alapján **egyszer, 2 munkanapos határidővel** van lehetőség.

**A pályázat elbírálása, értesítés:**

A Képviselő-testület a Humán Bizottság javaslata alapján a helyi sportpályázatokra meghatározott mindösszesen **7.000.000 Ft** felosztásáról szabadon dönt a pályázati határidőig beérkezett pályamunkák ismeretében.

Az elbírálás határideje: **a Képviselő-testület 2024. áprilisi munkaterv szerinti ülése**

A pályázati döntéseket a Képviselő-testület nem indokolja, illetve nem fogad el azokkal kapcsolatos fellebbezést. A pályázat eredményéről a **döntést követő 10 munkanapon belül** írásban kapnak értesítést a pályázók.

**A pályázatok kezelése:**

A Képviselő-testület az odaítélt támogatás tényét, a támogatott sport tevékenységeket és a támogatott sportegyesületet /magánszemély pályázó esetén a magánszemély/ kilétét hordozó információkat közérdekű adatnak tekinti, ezért azokat hozzáférhetővé teszi a nyilvánosság számára.

**Szerződéskötés:**

A nyertes pályázókkal az elnyert összeg felhasználásáról és elszámolásáról a pályázat kiírója a döntést követő **30 napon belül** **támogatási szerződés**t köt, ami feltétele a támogatás igénybevételének.

**A pályázati támogatás igénybevétele:**

A pályázati támogatás elszámolási kötelezettség mellett elő- és/vagy utó finanszírozású. Magánszemélyek esetén kizárólag utó finanszírozású.

A nyertes pályázókkal az elnyert összeg felhasználásáról és elszámolásáról – a döntést követő 30 napon belül – **támogatási szerződést köt a támogató**, amely feltétele a támogatás igénybevételének*.* A kapott támogatás magánszemélyek esetén önálló tevékenységből származó jövedelemnek minősül, adóköteles. (Cél szerinti felhasználás igazolása alapján utó finanszírozású támogatás esetén nem minősül adóköteles jövedelemnek.)

**Elszámolás a támogatásról:**

A támogatásokról azok felhasználását követően 30 napon belül, de legkésőbb 2024. december 31-ig a támogatottnak – szerződésben vállalt számadási kötelezettségük alapján - a pályázati cél megvalósulásáról rövid szakmai beszámolót és számlákkal alátámasztott pénzügyi elszámolást (beleértve az önrészről történő elszámolást) kell készíteniük és benyújtaniuk.

A Támogatott – a pályázati céllal összefüggő - a saját nevére kiállított számlákkal számol el. Nem adható támogatás: ingatlanvásárlásra, berendezésre, technikai felszerelésre, vállalkozás vagy alapítvány létrehozására, 1 éven túl elhasználódó eszközök, felszerelések.

Támogatott a saját nevére kiállított számlákkal számol el, az államháztartáson kívüli forrás átadásáról és átvételéről szóló 31/2022.(X.27.) önkormányzati rendelet alapján.

A pályázatokról bővebb információ a Közös Önkormányzati Hivatal ügyfélfogadási idejében az alábbi elérhetőségen kérhető:

Kovácsné Vörös Szilvia, 20/282-3209, szkovacs@balatonalmadi.hu.

Balatonalmádi, 2024. március 28.

 **Fabó Péter**

 polgármester

 **2024. évi**

**SPORT PÁLYÁZAT**

**PÁLYÁZATI ŰRLAP**

Benyújtási határidő: 2024. április 12. Érkezett: …………….……

**I. A pályázat adatai**

|  |  |
| --- | --- |
| *A pályázat kategóriája:*(a megfelelőt kérjük aláhúzni) | **A.** Sportrendezvények lebonyolítása**B.** Szabadidősport-szakosztály működése**C.** Kiemelkedő egyéni sportolók versenyeztetése, edzőtáborozása |
| *A pályázat tárgya röviden:* |  |
| *A támogatási cél megvalósításának kezdő és befejező időpontja:* |  |

**II. A pályázó adatai**

|  |  |
| --- | --- |
| *A pályázó szervezet neve:* |  |
| *A pályázó szervezet székhelye:*(irányítószám, város, utca, házszám) |  |
| *Levelezési címe:* |  |
| *Bírósági nyilvántartási száma:* |  |
| *A pályázó pénzintézetének megnevezése, bankszámlaszáma:* |  |
| *A pályázó adószáma:* |  |
| *A pályázó képviselőjének neve:* |  |
| ***Kapcsolattartásért felelős személy neve:*** |  |
| *Kapcsolattartásért felelős személy telefonszáma(mobil):* |  |
| *Kapcsolattartásért felelős személy e-mail elérhetősége:* |  |

**III. Pénzügyi összefoglaló**

|  |  |
| --- | --- |
| **FORRÁSTÍPUS** | **ÖSSZEG (Ft)** |
| *Az igényelt támogatás összege:* |  |
| *Rendelkezésre álló saját forrás:* |  |
| *Rendelkezésre álló egyéb forrás:* |  |
| ***Összes forrás/bevétel:*** |  |

*Az összes költség és az összes bevétel összegének meg kell egyeznie.*

**IV**. **Részletes költségvetés**

*Amennyiben az alábbi költségvetési tábla nem biztosít elegendő helyet a kiadások részletes feltüntetéséhez, külön lapon, de az űrlapban szereplő táblázat szerinti költségvetést csatoljanak.*

|  |  |
| --- | --- |
| **KÖLTSÉGTÍPUS** | **ÖSSZEG (Ft)** |
| ***Személyi jellegű kifizetések és járulékok (pontos megnevezéssel, tételes felsorolással)*** |
|  |  |
|  |  |
|  |  |
|  |  |
|  |  |
| 1. **Személyi költségek összesen:**
 |  |
| ***Általános költségek (dologi jellegű kifizetések pontos megnevezéssel, tételes felsorolással)*** |
|  |  |
|  |  |
|  |  |
|  |  |
|  |  |
|  |  |
|  |  |
| 1. **Általános költségek összesen:**
 |  |
| **Egyéb költségek (*pontos megnevezéssel, tételes felsorolással)*** |
|  |  |
|  |  |
|  |  |
| 1. **Egyéb költségek összesen:**
 |  |
| ***Összes költség/kiadás (1.+2.+3.)*** |  |

*Az összes költség és az összes bevétel összegének meg kell egyeznie.*

**V. Kötelező mellékletek**

Kérjük, az alábbi dokumentumok mindegyikét mellékeljék egy példányban az űrlaphoz:

* A pályázó részletes bemutatása (tevékenység, létszámadatok, infrastrukturális háttér)
* A pályázati támogatással megvalósítandó **program** vagy **tevékenység** leírása (A.) kategória: pályázati cél, tervezett résztvevők száma, helyszín, időpont; B.) és C.) kategória: pályázati cél, a tervezett tevékenység milyen sportágat szolgál stb.) (maximum 2 oldal)
* A szervezet nyilvántartásba vételéről szóló **bírósági végzés** és az **alapító okirat**, hatályos alapszabály vagy a működés egyéb alapdokumentumának a szervezet vezetője által hitelesített másolata
* A pályázat tárgyára vonatkozó teljes költségvetés minimum 25%-ának (**saját forrás**) meglétét bizonyító **igazolás** (bankszámlakivonat hitelesített másolata)

**VI. Nyilatkozatok**

* A pályázó szervezet képviselője kijelenti, hogy a pályázati űrlapon szereplő adatok és információk a valóságnak megfelelnek.
* A pályázó szervezet képviselője kijelenti, hogy megfelel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben foglaltaknak.
* A pályázó szervezet képviselője nyilatkozik arról, hogy a 2011. évi CLXXV. törvény30.§ (1) és 75.§(1) bekezdésének megfelelően beszámolóját az adott üzleti év mérlegforduló napját követő ötödik hónap utolsó napjáig letétbe helyezte és közzétette.
* A pályázó szervezet képviselője kijelenti, hogy az államháztartásról szóló 2011. évi CXCV. törvény 48/B.§-a szerinti összeférhetetlenség nem áll fenn.
* A pályázó szervezet képviselője kijelenti az államháztartásról szóló 2011. évi CXCV. törvény 50.§ (1) bekezdés a) és c) pontja szerint a rendezett munkaügyi feltételeknek megfelel, melléklet szerint nyilatkozik, hogy átlátható szervezetnek minősül.
* A pályázó szervezet képviselője kijelenti, hogy a szervezetnek esedékessé vált és meg nem fizetett köztartozása nincs.
* A pályázó szervezet képviselője nyilatkozik arról, hogy a megszüntetésére irányadó jogszabályban meghatározott eljárás ellene nincs folyamatban.
* A pályázó szervezet hozzájárul a támogatás rendeltetésszerű felhasználásának ellenőrzéséhez.
* A pályázó szervezet képviselője nyilatkozik, hogy jelen pályázati felhívásra benyújtott pályázatában szerepelő adatinak a pályázattal összefüggő nyilvántartásához és kezeléséhez hozzájárul.

Balatonalmádi, 2024. ……………..

P.H.

 A pályázó szervezet képviselőjének